***ΕΝΟΤΗΤΑ 13: « ΔΑΜΩΝ & ΦΙΝΤΙΑΣ»***

***ΜΕΤΑΦΡΑΣΗ: Όταν ασκούσε την εξουσία ο Διονύσιος, κάποιος Φιντίας Πυθαγόρειος, που είχε συνωμοτήσει εναντίον του άρχοντα και επρόκειτο να τιμωρηθεί, ζήτησε χρόνο από το Διονύσιο, για να τακτοποιήσει προηγουμένως τις υποθέσεις του και είπε ότι θα δώσει για εγγύηση ένα φίλο του. Και επειδή ο άρχοντας απόρησε, αν υπάρχει τέτοιος φίλος που θα δεχτεί να φυλακιστεί αντί εκείνου, ο Φιντίας προσκάλεσε κάποιον από τους φίλους του, που ονομαζόταν Δάμων και ήταν Πυθαγόρειος φιλόσοφος, ο οποίος μπήκε αμέσως εγγυητής του. Μερικοί, λοιπόν, επαινούσαν την υπερβολή της αγάπης προς τους φίλους, κάποιοι όμως καταλόγιζαν επιπολαιότητα και παραφροσύνη στον εγγυητή. Την καθορισμένη ώρα όλος ο λαός συγκεντρώθηκε , περιμένοντας με αγωνία, αν ο Φιντίας τηρήσει την υπόσχεση του. Και όταν πια πλησίαζε η ώρα, ο Φιντίας ανέλπιστα ήρθε, τρέχοντας την τελευταία στιγμή. Ο Διονύσιος , λοιπόν, από θαυμασμό απάλλαξε τον κατηγορούμενο από την τιμωρία και ζήτησε από τους δύο άντρες να τον δεχτούν ως τρίτο μέλος της φιλίας τους…***

***ΕΡΜΗΝΕΥΤΙΚΑ ΣΧΟΛΙΑ:***

* ***Ο Φιντίας είχε καταδικαστεί, διότι είχε συνωμοτήσει εναντίον του τυράννου των Συρακουσών, Διονυσίου***
* ***Λίγο πριν την εκτέλεση της ποινής του, ζήτησε λίγο χρόνο, για να τακτοποιήσει κάποιες υποθέσεις του, προτού θανατωθεί και όχι να του χαρίσει τη ζωή***
* ***ωε εγγύηση, μέχρι να επιστρέψει « έδωσε» έναν ομοϊδεάτη του Πυθαγόρειο φιλόσοφο, το Δάμωνα, ο οποίος ευχαρίστως δέχτηκε να φυλακιστεί και να υποστεί την ποινή του Φιντία, αν αυτός αθετούσε την υπόσχεση του***
* ***τότε κάποιοι αντέδρασαν θετικά και άλλοι αρνητικά. Κάποιοι επαινούσαν τη βαθιά φιλία που συνέδεε τους δύο Πυθαγόρειους και την αμοιβαία εμπιστοσύνη τους. Άλλοι πάλι θεώρησαν επιπόλαιο και παράφρονα το Δάμωνα που δέχτηκε να πάρει τη θέση του Φιντία, γιατί νόμιζαν ότι εκείνος δε θα φανεί συνεπής στην υπόσχεση του . Όλοι εναγωνίως περίμεναν να δουν την εξέλιξη της υπόθεσης***
* ***ο Διονύσιος , μόλις διαπίστωσε την ειλικρινή φιλία του Δάμωνα και του Φιντία και την απόλυτη εμπιστοσύνη τους, αντέδρασε θετικά:***

***α) απάλλαξε τον κατηγορούμενο Φιντία από την τιμωρία του***

***β) ζήτησε από τους δύο άντρες να τον δεχτούν ως τρίτο μέλος της φιλίας τους, γεγονός που αποτελεί τον υπέρτατο ύμνο και ανυπόκριτο θαυμασμό του ψυχικού αυτού δεσμού***

* ***χαρακτηριστικά παραδείγματα πιστών φίλων:***
	+ ***Αλέξανδρος & Ηφαιστίωνας***
	+ ***Φίλιππος & Ναθαναήλ***
	+ ***Πελοπίδας & Επαμεινώνδας***
	+ ***Αχιλλέας & Πάτροκλος***
	+ ***Ορέστης & Πυλάδης***
	+ ***Ήρας & Αθηνάς***
* ***ηθικά διδάγματα:***
	+ ***« ο τύραννος δεν είναι αγαπητός»***
	+ ***« τη φιλία τη στηρίζει η αμοιβαία εμπιστοσύνη»***
	+ ***« ο αληθινός φίλος φτάνει και στην αυτοθυσία για το φίλο του»***
	+ ***« η φιλία δένει ψυχικά τους ανθρώπους»***
* ***ιστορικά στοιχεία:***
	+ ***ο Διονύσιος, ήταν τύραννος των Συρακουσών***
	+ ***καχυποψία & δυσπιστία προς τους τυράννους***
	+ ***συνομωσίες για την ανατροπή του***
	+ ***διάδοση της διδασκαλίας του Πυθαγόρα στη Σικελία***